text: Or ne fu pas Marine lie,
   C'or cuide ele bien entresait
   Que li lais rois à femme l'ait.
   S'en fu si de dueil acorée
   K'à la terre cheï pasmée,
   Et ses serours la releverent
   Et doucement la conforterent.
   Mais confors n'i valoit noient ;
   Qu'ele se pasmoit si souvent
   Que c'ert pitez à esgarder.
   Ne la povoient conforter
   Ses sereurs qui moult s'en penoient,
   Mais à chief venir n'en povoient.
   Et Elyador, comme sage,
   Envoie à son frere I message
   Que à li viengne tost parler
   Hasteëment, sans arrester.
  